**ZAPISNIK**

sa 19. Izborne skupštine Društva knjižničara Slavonije i Baranje

Skupština je održana 27. lipnja 2014. godine (petak), u Ružičkinoj kući u Vukovaru s početkom u 10.00 h.

**Dnevni red:**

1. Otvaranje Skupštine, pozdravi domaćina i gostiju te izbor Radnog predsjedništva i tijela Skupštine
2. Izvještaj s poplavljenih područja – Kako Društvo može pomoći?
3. Svečana dodjela Povelje „Marija Malbaša“
4. Izvješća tajnika, blagajnice i Nadzornog odbora - o radu Društva u proteklom razdoblju
5. Rasprava i usvajanje izvješća
6. Davanje razrješnice tijelima Društva
7. Izbor predsjednika Društva, novih članova Upravnog odbora, Nadzornog odbora, delegata na 39. skupštini HKD-a u Splitu :
8. Plan rada Društva u sljedećem razdoblju
9. Predstavljanje novog broja *Knjižničarstva*
10. Projekt – *Knjiga na mreži*
11. Razno

Ad. 1

Okupljanje je započelo pozdravnim riječima predsjednice Društva knjižničara Slavonije i Baranje Marine Vinaj koja je najavila predstojeći program. Nazočnima je dobrodošlicu poželjela i ravnateljica Gradske knjižnice Vukovar Vlatka Surma Szabo.   
  
Za članove Radnog predsjedništva i tijela Skupštine predloženi su:

Radno predsjedništvo: Vlatka Surma Szabo, Tihomir Marojević, Ksenija Kesegi-Krstin

Zapisinčarka: Tena Tormaš Marković  
Ovjerovitelji zapisnika: Anita Baier Jakovac, Borivoj Čalić  
Verifikacijska komisija/birački odbor: Marija Bugarski, Ana Balić

Kandidacijska komisija: Svjetlana Mokriš, Emilija Pezer, Maja Krtalić

Pozvavši članove na glasanje o usvajanju dnevnog reda i Radnog predsjedništva i tijela Skupštine, Marina Vinaj je službeno otvorila Skupštinu.

Ad. 2

Voditeljica Matične službe Vukovarsko – srijemske županije Iva Pezer, podnijela je izvješće o stanju na poplavljenim područjima i provodenim akcijama prikupljanja građe za poplavljene knjižnice. Vlatka Surma Szabo izvjestila je nazočne o uspješnosti humanitarne akcije koju je pokrenula Gradska knjižnica Vukovar pod nazivom “Žena ženi” u kojoj su sudjelovale knjižnice diljem Hrvatske.

Ad. 3

Djelatnica Gradske i Sveučilišne knjižnice Osijek i urednica časopisa Knjižničarstvo Svjetlana Mokriš obrazložila je odluku Ocjenjivačkog odbora za procjenu dodjele svečane povelje “Marija Malbaša” da se povelja dodijeli Ravnateljici Gradske knjižnice i čitaonice Vinkovci Emiliji Pezer za njezin cjelokupan rad i doprinose u području knjižničarstva te unapređenje i širenje županijske knjižnične mreže. Emilija Pezer se zahvalila svima na ukazanoj podršci i suradnji.

Ad. 4

Tajnik Društva knjižničara Slavonije i Baranje Srđan Lukačević predstavio je izvješće rada Društva u razdoblju od 20 lipnja 2012. do 27. lipnja 2014. godine. Uvidom u popis članova Društva, trenutno se u adresaru nalazi 223 član (narodne knjižnice 122, specijalne 12, visokoškolske 29, srednjoškolske 17, osnovnoškolske 32, ostali 11).

Članovi DKSB sudjelovali su u radu svih stručnih skupova u organizaciji HKD, te u organizaciji pojedinih knjižnica, a mnogi su se u rad Društva i aktivno uključili svojim izlaganjima i stručnim radovima.

Osijek je, 27. rujna 2012. g., bio domaćin 38. Skupštine hrvatskog knjižničarskog društva “Knjižnice - ukorak s promjenama” na kojoj su sudjelovali brojni članovi.   
U organizaciji Društva tijekom 2014. godine, u Gradskoj i Sveučilišnoj knjižnici Osijek, održano je izlaganje Marijane Špoljarić pod nazivom “Zavičajnost u zbirkama legata GISKO” te Srđana Lukačevića “: Komunikacijske vještine kroz stvarne i iskustvene situacije - primjer Gradske i sveučilišne knjižnice Osijek”. Također je održano i stručno predavanje “Otvoriti vrata knjižnica Europi” na kojem su izlagali Marija Orkić , Jadranka Bando, Marija Purgar i Irena Bando.

8. travnja 2014. g. održan je Okrugli stol Zavičajni fondovi i zbirke u knjižnicama panonskog prostora na kojem su važnost postojanja zavičajnosti u svakoj knjižnici za povijesni, kulturni i zemljopisni pregled jednoga kraja, kroz predstavljanje svojih zavičajnih zbirki, istaknule kolege iz Mađarske, Srbije, Osijeka, Vukovara, Zagreba, Našica i Belog Manastira

Ad. 5

Predstavljeno je i izvješće Nadzornog odbora o proteklom razdoblju kao potvrda radu društva.

Sva predstavljena izvješća su jednoglasno usvojena.

Ad. 6

Provedena je formalna procedura kojom je Društvo dalo razrješnicu sadašnjoj predsjednici Društva Marini Vinaj i pojedinim članovima Upravnog odbora. Društvo daje razrješnicu Svjetlani Morkiš.

Ad. 7

Predloženi su i izglasani novi članovi od strane Kandidacijske komisije, Upravnog i Nadzornog odbora:

Predsjednica Društva: Vlatka Surma Szabo

Novi članovi Upravnog odbora: Ksenija Kesegi-Krstin, Marija Orkić, Maja Krtalić, Dubravka Pađen Farkaš, Marina Vinaj

Ostaju u Upravnom odboru: Vlasta Vicić, Tihomir Marojević, Franjo Novak, Srđan Lukačević, Andrea Božić  
Nadzorni odbor: Marina Vinaj, Marija Kretić Nađ, Tihomir Đunđerović

Nova predsjednica Društva Vlatka Surma Szabo je najavila 39. skupština HKD-a u Splitu pod nazivom “Od misije do strategije”. Skupština je ujedno i izborna pa je apelirala na prijavu delegate.   
Za sada su kao delegati prijavljeni kolege Emilija Pezer, Iva Pezer, Klaudija Ladana, Tihomir

Marojević, Gordana Gašo, Marija Čačić, Željko Mamić, Marija Kretić Nađ, Renata Benić, Jasminka Mihaljević, Ljiljana Pavičić, Ljiljana Siber, Vlatka Surma Szabo, Ljiljana Krpeljević…

Ad. 8

Predsjednica Društva Vlatka Surma Szabo predstavila je plan rada Društva za sljedeću godinu. U vremenu koje se stalno mijenja zadatak knjižnica je da održe korak s promjenama. U skladu s tim najavljeno je praćenje započetih projekata i pokretanje novih, održavanje suradnje s kolegama iz Mađarske i Srbije te izrada vodiča kroz knjižnice Društva.

Ad. 9

Svjetlana Morkiš predstavila je i novi broj časopisa „Knjižničarstvo", broj 2 za 2013. godinu. U rubrici Članci pojavljuju se uradci posvećeni pitanjima vezanim uz narodno i visokoškolsko knjižničarstvo te pitanjima vezanim uz knjižničarstvo kao profesiju a u ovome broju su o tim pitanjima pisali kolege Dubravka Pađen Farkaš, Siniša Petković, Marijana Špoljarić, Ljiljana Krpeljević, Srđan Lukačević, Svjetlana Morkiš, Sandra Hasenay, Ivana Šuvak-Pirić, Mirna Šušak Lukačević i Ivana Ivančić Medved. Izdavanje novog broja 1/2 za 2014. godinu predviđeno je na jesen i pozivaju se kolege da i dalje pišu za časopis.

Ad. 10

Ravnatelj knjižnice u Drenovcima, Goran Pavlović te izvijestio je Društvo o napredovanju projekta „Knjiga na mreži", čija je realizacija u tijeku te je pozvao sve knjižnice na uključenje u program.

Ad. 11

Marina Vinaj pozvala je članove Društva u komisijama HKD-a da svoja članstva prijave tajniku DKSB s ciljem objave tih podataka na stranicama Društva. Predloženo je da Društvo uputi službeni poziv svima koji se žele prijaviti u komisije HKD-a. Vera Erl je zatražila suglasnost Društva da na Povjerenstvu za dodjelu Kukuljevićeve povelje pokrene pitanje preispitivanja kriterija za odabir kandidata s obrazloženjem da je potrebno odati priznanja mnogim ljudima iz javnog knjižničarstva zbog njihovog zalaganja i marljivog rada. Voditeljica knjižnice Pravnog fakulteta u Osijeku, Ljiljana Siber, istaknula je novi status te knjižnice kao Europskog dokumentacijskog centra.

Ad. 12

Prijedloga kandidata Društva knjižničara Slavonije i Baranje za članove stručnih tijela HKD-a:

**Mirela Podobnik** - članica Radne grupe za bolničke knjižnice i Komisije za medicinske knjižnice

**Marija Terzić** - članica Radne grupe za bolničke knjižnice

**Jasminka Mihaljević** – članica Komisije za visokoškolske knjižnice

Marija Terzić - član Radne grupe za bolničke knjižnice

Matična ustanova: Opća županijska bolnica Vinkovci

Adresa: Zvonarska 57, Vinkovci

E-mail: [strucna.knjiznica@obvk.hr](https://www.gskos.hr/webmail/src/compose.php?send_to=strucna.knjiznica%40obvk.hr)

Telefon: 032 349 520, 032 349 617

Faks: 032 369 334

Mirela Podobnik - član Radne grupe za bolničke knjižnice i Komisije za

medicinske knjižnice

Matična ustanova: Opća županijska bolnica Požega

Adresa: Osječka 107, Požega

E-mail: [mirela@pozeska-bolnica.hr](https://www.gskos.hr/webmail/src/compose.php?send_to=mirela%40pozeska-bolnica.hr); [knjiznica@pozeska-bolnica.hr](https://www.gskos.hr/webmail/src/compose.php?send_to=knjiznica%40pozeska-bolnica.hr)

Tel./faks: 034 254 496

Jasminka Mihaljević – članica Komisije za visokoškolske knjižnice

Matična ustanova: Ekonomski fakultet u Osijkeu

Adresa: Gajev trg 7

E-mail: [knjiznica@efos.hr](mailto:knjiznica@efos.hr)

Telefon: 031 224-428

Uslijedilo je razrješenje Radnog predsjedništva i poziv na razgledavanje novog postava Gradskog muzeja Vukovar te zajednički ručak u Vinogradarskoj kući Goldschmidt – Vučedol što je označilo završetak 20. Skupštine DKSB-a u 12:00 h.

**Zapisničar:**

Tena Tormaš

**Ovjerovitelji zapisnika:**

Anita Baier Jakovac

Borivoj Čalić